Jakob Böhme
<s>Jakob Böhme (eng. Jacob Boehme) (Altseidenberg kod Görlitza, Njemačka, 1575. - Görlitz, 17. studenog 1624.), njemački filozof-mistik.</s><s>Po zanimanju postolar, pod utjecajem Biblije, Weigela i Paracelsusa stvorio je vlastiti filozofski sustav u kojemu se iz ništavila rađa božanstvo kao prauzrok i uzrok svijeta, a zatim jedno iz drugoga izlaze vječna priroda, duhovni svijet i vidljiva priroda.</s>

<s>Životopis</s>

<s>Rodio se u Görlitzu u Šleskoj (danas Zgorzelec u Poljskoj).</s><s>Na njegov sustav filozofskog promišljanja utjecali su ponajviše Paracelsus, kabala, astrologija, alkemija i hermetička tradicija.</s>

<s>Godine 1600. doživio je religijsko nadahnuće što ga je navelo da napiše niz opskurnih, ali snažnih religijskih djela.</s><s>Nakon objave prvog rada 1612. godine (Die Morgenroete im Aufgang), vlasti su mu zabranile daljnje izdavanje tekstova.</s><s>Unatoč tome, nastavio je pisati u tajnosti, da bi 1623. godine izdao djelo "Put prema Kristu" (Weg zu Christo), zbog čega se opet našao pod optužbom i bio protjeran iz Görlitza.</s><s>Otišao je u Dresden, no sljedeće se godine vratio u rodni grad, gdje je uskoro preminuo.</s>

<s>Bog, priroda i čovjek</s>

<s>Böhme panteistički shvaća svemir kao jedinstvo Boga, prirode i čovjeka.</s><s>Čovjek nalazi put do Boga spoznajom prirode, Bog se objavljuje u jednom vječnom procesu tako što u sebi rađa prirodu.</s><s>U prirodi Božja bit postala je spoznatljivom kao ukupnost djelatnih sila.</s><s>Time je ponovno rođenje, provedeno u pravoj spoznaji Boga, kao doista mistički cilj čovjekova bitka.</s><s>Duša se rađa s čovjekom, ali je ona njegov besmrtni dio koji se želi vratiti Bogu.</s><s>Böhme preuzima ideju jedinstva mikrokozmosa i makrokozmosa: čovjek kao mikrokozmos je model cijeloga svijeta, makrokozmosa, te tako posjeduje i sva svojstva svijeta, kako ona božanskih sila tako i ona elemenata.</s>

<s>Djela</s>

<s>Opis triju načela Božjega bića, 1619.</s><s>Četrdeset pitanja o duši, 1620.</s><s>Mysterium Magnum, 1623.</s>

<s>Bilješke</s>

<s>Literatura</s>

<s>Opća i nacionalna enciklopedija u 20 svezaka, sv. III, Zagreb, 2005.</s><s>Böhme, Jakob.</s><s>Jutarnje rumenilo na uranku(Aurora).</s><s>Zagreb: DEMETRA Filozofska biblioteka Dimitrija Savića, 2011.</s>

<s>Vanjske poveznice</s>

<s>rosenkreuz.de - Jacob Böhme - Das Leben eines Mystikers  
 users.erols.com - Jakob Boehme</s>

<s>Životopisi, Njemačka
Kršćanski mistici</s>

